سریہ عمرو بن عاص (ذات السلاسل)

سریہ عمرو بن العاص یا ذات السلاسل غزوہ موتہ کے ایک مہینے بعد جمادی الآخر 8 ہجری کو پیش آیا۔ یہ بنو قضاعہ کی طرف بھیجا گیاجومدینہ سے دس دن کے فاصلہ پر ہے رسول اللہ ﷺ نے عمرو بن العاص کو لشکر کا قائد مقرر کرتے ہوئے ان کے ساتھ تین سو سپاہی بھیجے۔

پس منظر 
معرکہ موتہ میں شام کے عربوں کا جو موقف رہا تھا اس کے پیش نظر رسول اللہ ﷺنے ایک ایسے مضبوط اقدام کی ضرورت محسوس کی جو انہیں رومیوں کی مدد سے باز رکھ سکے چنانچہ رسول اللہ  نے عمرو بن العاص کو تین سو صحابہ اور تیس گھوڑوں کے ساتھ روانہ کیا۔ چونکہ عمروبن العاص کی دادی ان کی قبائل میں سے ایک قبیلہ بلٰی سے تعلق رکھتی تھی اس لیے مقصود یہ تھا کہ ان کی تالیف قلب کی جائے لیکن اگر وہ انکار کریں تو روم کی تائید میں کھڑے ہونے پر انہیں سبق سکھایا جائے۔ عمرو بن العاص قریب پہنچے تو معلوم ہوا کہ انہوں نے بڑی جمیعت فراہم کر رکھی ہے چنانچہ عمرو بن العاص نے رسول اللہ ﷺسے کمک طلب کرلی۔ رسول اللہ  نے ابوعبیدہ بن جراح کی قیادت میں دو سو سربرآوردہ مہاجرین اور انصار کی کمک بھیجی لیکن امیر عام اور نماز کے امام عمرو بن العاص ہی تھے۔ کمک آجانے کے بعد انہوں نے بنوقضاعہ کو دور تک روندا۔ ایک لشکر سے سامنا ہوا۔ لیکن جب مسلمانوں نے حملہ کیا تو ادھر ادھر بھاگ کر بکھر گئے۔ سلاسل وادی القرا سے آگے ایک خطہ زمین اور چشمے کا نام ہے اسی کی طرف یہ سریہ منصوب ہے کیونکہ مسلمانوں نے یہیں پڑاؤ ڈالا تھا۔ یہ سریہ جمادی الآخر سنہ 8 ہجری میں یعنی غزوہ موتہ کے ایک مہینے بعد بھیجاگیا۔

مزید دیکھیے 
 سرایا نبوی
 غزوات نبوی

حوالہ جات 

 

629ء
اسلامی فتوحات
ایشیا میں 629ء
سرایا